ai4bharat/Pralekha huggingface dataset:
سٹرک ٹرانسپورٹ اور شاہراہوں کی وزارت
جناب گڈکری کا ایس آئی اے ایم کے 60 ویں سالانہ کنونشن سے خطاب، کہا؛ آٹو سیکٹر پر روزگار پیدا کرنے کی بہت بڑی ذمہ داری ہے
نئی دہلی 04ستمبر :
سڑک ٹرانسپورٹ اور شاہراہوں کے مرکزی وزیر جناب نتن گڈکری نے کہا ہے کہ ملک کی جی ڈی پی کی تعمیر میں آٹوموبائل انڈسٹری سب سے بڑے تعاون کرنے والوں میں سے ایک ہے اور یہ ایک ایسا شعبہ ہے جس میں سب سے زیادہ روزگار ہے۔ آج انہوں نے وی سی کے ذریعہ ایس آئی اے ایم کے 60 ویں سالانہ کنونشن سے خطاب کرتے ہوئے اس بات پر زور دیا کہ موجودہ دور میں اس صنعت کے کندھوں پر بہت بڑی ذمہ داری ہے۔ جناب گڈکری نے معاشرے اور معیشت کے مفاد میں صنعت کی تشویشات کو دور کرنے کی یقین دہانی کرائی۔
وزیر موصوف نے مستقبل قریب میں سڑک تحفظ اہداف کے حصول پر بھی اعتماد کا اظہار کیا۔ انہوں نے کہا کہ آٹو صنعت نے اس سمت میں بہت ترقی کی ہے۔ انہوں نے کہا کہ گاڑی بنانے والوں نے گاڑیوں کی حفاظت کے لئے کئی قواعد و ضوابط نافذ کئے ہیں جن میں کریش ضوابط، اے بی ایس ، ایئر بیگ ، سیٹ بیلٹ ریمائنڈر ، ریورس پارکنگ اسسٹ ، وی ٹی ایس وغیرہ شامل ہیں۔ ان ضوابط نے ہندوستان میں آٹو انڈسٹری کو عالمی آٹو صنعت کے مساوی بنا دیا ہے۔ انہوں نے مزید کہا کہ ہندوستانی آٹوموبائل کی صنعت کے غیر معمولی کوآرڈینیشن اور وابستگی سے یہ ممکن ہوا ہے۔
جناب گڈکری نے کہا کہ فی الحال سڑک تعمیر کی اوسط شرح روزانہ 30 کلومیٹر ہے ، جس میں شاہراہوں کے لئے یومیہ سڑک تعمیر کی 40 کلومیٹر کی اونچی شرح ہے۔ انہوں نے کہا کہ ہندستان اب ایکسپریس ویز اور شاہراہوں کی تعمیر میں زبردست اضافہ کے سبب دنیا کا دوسرا سب سے بڑا روڈ نیٹ ورک بن گیا ہے۔ انہوں نے اس بات پر زور دیتے ہوئے کہا کہ صرف گاڑیوں کو محفوظ بنانے سے حادثات اور اموات میں بہت زیادہ کمی نہیں آئے گی ، انہوں نے کہا ، سڑک کے مناسب ڈیزائن اور ان کے نفاذ کے ساتھ اسے مکمل بنایا جانا چاہئے۔ جس میں لیس ہونا اور مستقبل کے لئے تیار بھی رہنا شامل ہے۔ انہوں نے کہا کہ نقل و حرکت کا مستقبل انفراسٹرکچر کے ساتھ اتحاد کا مطالبہ کرتا ہے۔ جس کے مطابق سبھی شاہراہوں / ایکسپریس وے کی تعمیر ڈیمارکیٹیڈ سڑکوں اور لین نشانات کے ساتھ کی جا رہی ہے۔
مرکزی وزیر نے مزید کہا کہ اس صدی کی تعریف ڈیجیٹل اور منسلک خصوصیات کے عروج سے کی گئی ہے جو زندگی کا لازمی جزو بن چکے ہیں۔ ڈیجیٹلائزیشن کے اثرات کو تسلیم کرتے ہوئے موٹر وہیکل ترمیمی ایکٹ 2019 نے ٹریفک کی حفاظت اور قواعد کے نفاذ کے لئے ڈیجیٹل ٹیکنالوجیز کے استعمال کو فروغ دیا ہے۔
انہوں نے کہا کہ بنیادی ڈھانچے میں اضافہ اور ترقی کو کو نہ صرف مربوط گاڑیوں کے نقطہ نظر سے دیکھا جا رہا ہے ، بلکہ بجلی اور متبادل ایندھن کی گاڑیوں کے طور پر بھی دیکھا جا رہا ہے۔ انہوں نے متبادل ایندھن کے بڑھتے ہوئے استعمال پر زور دیتے ہوئے کہا کہ پورے ملک میں ایتھنول ایندھن کی دستیابی کو مسلسل یقینی بنانے پر دھیان مرکوز کیا جا رہا ہے۔ جیسے جیسے ان گاڑیوں کی مانگ بڑھتی جائے گی، چارجنگ اسٹیشنوں اورایندھن اسٹیشنوں جیسی معاون بنیادی ڈھانچوں کی مانگ بڑھے گی اور اسے پورا کرنا پڑے گا۔ انہوں نے کہا کہ ہم مختلف ایندھن متبادلوں اور معاون بنیادی ڈھانچوں کے مرحلہ وار رول کو متعارف کرتے ہوئے ایک انٹیگریٹڈ فیول روڈ میپ لانے کی کوشش کریں گے۔
وزارت دفاع
سی ڈی ایف کینیا کا بھارت کا ایک ہفتہ طویل دورہ
افریقہ کے باہر بھارت وہ پہلا ملک ہے جس کا سی ڈی ایف کینیا دورہ کررہے ہیں
نئی دہلی، 2 نومبر 2020، کینیا کی دفاعی افواج کے سربراہ ، جنرل رابرڈ کیبوچی 2 سے 6 نومبر 2020 تک وزارت دفاع کی دعوت پر بھارت کا دورہ کررہے ہیں۔ افریقہ کے باہر بھارت وہ پہلا ملک ہے جس کا سی ڈی ایف کینیا اس سال مئی میں اپنا عہدہ سنبھالنے کے بعد دورہ کررہے ہیں۔ایک ہفتے طویل دورے کے دوران وہ نئی دہلی میں رکشا منتری ، نیشنل سکیورٹی ایڈوائزر، مسلح فواج کی شاخوں کے سربراہ اور وزارت خارجہ کے سینئر اہلکاروں سے ملاقات کریں گے۔
2۔ جنرل آفیسر اپنے دورے کے دوران آگرہ، مہو اور بینگلورو بھی جائیں گے۔ اتفاق سے سی ڈی ایف کا بھارت کا یہ پہلا دورہ نہیں ہےکیونکہ انہوں نے مہو میں 1984 سے 1987 تک نوجوان افسر کی حیثیت سے ملٹری کالج آف ٹیلی کمیونی کیشن انجیئنرنگ میں سنگل آفیسر ڈگری کی تعلیم حاصل کی تھی۔
3۔ جنرل آفیسر کا دورہ ایک ایسے وقت ہورہا ہے جب بھارت اور کینیا باہمی تعلقات اور گہرے ہونے والے ہیں۔ عزت مآب وزیراعظم جناب نریندر مودی کے 2016 میں کینیا کے دورے اور اس کے بعد کینیا کے صدر ہز ایکسی لینسی کینیاٹا کے 2017 میں بھارت کے دورے کے بعد دونوں ملکوں کے تعلقات مضبوط سے مضبوط تر ہوئے ہیں۔ دفاعی کے جن شعبوں میں تعاون کیا جارہا ہے، ان میں صلاحیت اور صلاحیت سازی، دہشت گردی کا مقابلہ ، اقوام متحدہ کی قیام امن کارروائیاں، میڈیکل دیکھ بھال اور سائبر سکیورٹی شامل ہیں۔
4۔ اس بات کو دیکھتے ہوئے کہ بھارت اور کینیا دونوں تجربہ کار جمہوریتیں ہیں اور ان کی مسلح افواج پیشہ وارانہ طور پر مہارت رکھتی ہیں، دونوں ملکوں کے درمیان خیالات کی یکسانیت کے زبردست امکانات ہیں۔ اس دورے سے دونوں ملکوں اور مسلح افواج کے درمیان پہلے سے قائم مضبوط تعلقات مستحکم ہوں گے۔ جنرل آفیسر 7 نومبر کو واپس روانہ ہوجائیں گے۔
۔۔۔۔۔۔۔۔۔۔۔
م ن۔ج۔ن ا۔
U-6884
(Visitor Counter : 168
محنت اور روزگار کی وزارت
سبرامنیم نیشنل سیفٹی کونسل کے چیئرمین مقرر کیے گئے
نئی دہلی۔ 06 جنوری جناب ایس این سبرامنیم کو تین سال کی مدت کے لئے نیشنل سیفٹی کونسل کا چیئرمین مقرر کیا گیا ہے۔ ان کے تجربات سے نیشنل سیفٹی کونسل کو رہنمائی ملنے کے امکانات ہیں۔ نیشنل سیفٹی کونسل کا جو نئی تجارتی تحفظ ، صحت اور کاموں شرائط کے کوڈ ، 2020  کے تحت کام کرنے کی جگہوں پر حفاظت کو یقینی بنانے میں اہم رول ہے۔
نیشنل سیفٹی کونسل ملک میں او ایس ایچ کو کنٹرول کرنے والے ضوابط کو دوبارہ وضع کرنے میں ڈی جی ایف اے ایس ایل آئی کی معاونت کرے گاجس کو 50 سالوں سے اپ ڈیٹ نہیں کیا گیا ہے۔ او ایس ایچ کوڈ کے تحت تھرڈ پارٹی آڈٹ اور سند کے لئے اسکیم تیار کرنے میں این ایس سی بھی شامل ہوگا۔ این ایس سی پہلےسے ہی اپنے او ایس ایچ کی تیاری اور کارکردگی کی بنیاد پر اداروں کی حفاظت کی درجہ بندی پر کام کر رہا ہے جسے پورے ملک میں توسیع دی جا سکتی ہے اور معائنے کے نظام سے منسلک کیا جاسکتا ہے۔
ایل اینڈ ٹی لمیٹڈ کے چیف ایگزیکٹو آفیسر اور منیجنگ ڈائریکٹر ، جناب سبرامنیم ایک نامور انجینئر ہیں جنہوں نے کئی سالوں سے ایل اینڈ ٹی کے بنیادی ڈھانچے کے کاروبار کی سربراہی کی ہے اور اسے ملک کا سب سے بڑا تعمیراتی ادارہ بنایا ہے۔ ایل اینڈ ٹی بھاری انجینئرنگ ، دفاع ، جہاز سازی ، وغیرہ میں دلچسپی رکھنے والی ملک کی سب سے بڑی انجینئرنگ کمپنیوں میں سے ایک ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(م ن ۔ رض (
U-1233
(Visitor Counter : 161
نائب صدر جمہوریہ ہند کا سکریٹریٹ
نائب صدر جمہوریہ کی گنیش چترتھی کے موقع پر عوام کو مبارکباد
نئی دہلی،21 اگست :
نائب صدرجمہوریہ جناب ایم وینکیا نائیڈو نے ایک پیغام میں گنیش چترتھی کے موقع پر عوام کو مبارکباد دی ہے۔
پیغام کا مکمل متن حسب ذیل ہے:
میں’ گنیش چترتھی‘ کے مقدس موقع پر ملک کے عوام کو مبارکباد اور نیک خواہشات پیش کرتا ہوں۔
بھگوان گنیش جو بھگوان شیو اور دیوی پاروتی کے چھوٹے بیٹے سمجھے جاتے ہیں ، حکمت ، خوشحالی اور خوش قسمتی کے ایک مجسم کے طور پر ان کا احترام کیا جاتا ہے۔ ہم کوئی نیا کام شروع کرنے سے پہلے ہمارے راہ میں حائل رکاوٹوں کو دور کرنے کے لئے بھگوان گنیش سے التجا کرتے ہیں اور ان کی رحمتیں طلب کرتے ہیں۔
گنیش چترتھی بھگوان گنیش کی پیدائش کے موقع پر منایا جانے والا 10 دن تک جاری ایک طویل تہوار ہے ۔ عقیدت مندوں کی ایک بہت بڑی تعداد یہ تہوار مناتی ہے اور جلوس نکلتے ہیں۔ ہر سال لوگ اپنے گھروں میں بھگوان گنیش کے شاندار بت لاتے ہیں اور انتہائی عقیدت اور پاکیزگی کے ساتھ دیوتا کی پوجا کرتے ہیں۔ مورتیوں کا وسرجن جو کہ بھگوان گنیش کے کیلاش کے سفر کی علامت ہے ، تہوار کے اختتام کے موقع پر 10 ویں دن ہوتا ہے۔
حالانکہ بڑے جلوس اور اجتماعات گنیش چترتھی کی تقریبات کا خاصہ ہیں ، لیکن اس سال ، ہمیں لازمی طور پر کووڈ۔ انیس - وبائی مرض کے پھیلاؤ کے پیش نظر ان تقریبات کو مختصر کرنے کی کوشش کرنی ہوگی۔ میں ساتھی شہریوں سے گزارش کرتا ہوں کہ وہ تہوار منانے کے دوران کووڈ -19 جسمانی فاصلاتی پروٹوکول پر سختی سے عمل کریں اور تہوار منانے کے دوران اچھی حفظان صحت برقرار رکھیں۔
یہ گنیش چترتھی ہمارے ملک میں امن ، ہم آہنگی اور خوشحالی لائے۔
بہت چھوٹی، چھوٹی اور درمیانی صنعتوں کی وزارت
کووڈ-19 وبا کی وجہ سے ایم ایس ایم ای شعبے کی بحالی کے لئے متعدد اقدامات کئے گئے: گڈکری
ایم ایس ایم ای کی وزارت نے ملک میں ایم ایس ایم ای شعبے کے فروغ اور ترقی کے لئے کئی اسکیمیں اور پروگرام شروع کئے ہیں۔ ان اسکیموں اور پروگراموں میں وزیر اعظم روزگار جنریشن پروگرام ، اسکیم آف فنڈ فار ری جنریشن آف ٹریڈیشنل انڈسٹریز، اختراع، دیہی صنعت اور صنعت کاری کو فروغ دینے کی اسکیم ، ایم ایس ایم ای کو اضافی قرض کے لئے سود پر مبنی امدادی اسکیم، بہت چھوٹی اور چھوٹی صنعتوں کے لئے قرض ضمانتی اسکیم، مائکرو اینڈ اسمال انٹرپرائزر کلسٹر ڈیولپمنٹ پروگرام ، قرض سے مربوط پونجی سبسڈی اور ٹیکنالوجی اپ گریڈیشن اسکیم  شامل ہیں۔
حال ہی میں کووڈ-19 کے بعد حکومت نے آتم نربھر بھارت ابھیان کے تحت ملک میں بالخصوص کووڈ-19 وبا میں ایم ایس ایم ای شعبے کی مدد کے لئے کئی اقدامات کئے ہیں جن میں سے چند درج ذیل ہیں۔ایم ایس ایم ای کے لئے 20000 کروڑ کا ذیلی قرض۔ایم ایس ایم ای سمیت کاروبار کے لئے 3 لاکھ کروڑ کے کولیٹرل فری آٹومیٹک قرضایم ایس ایم ای فنڈ آف فنڈس کے ذریعہ 50000 کروڑ کا ایکویٹی انفیوژنایم ایس ایم ای کی درجہ بندی کے لئے نیا نظرثانی شدہ معیاردو سو کروڑ تک کی خریداری کے لئے کوئی عالمی ٹینڈر نہیں، اس سے ایم ایس ایم ای کو مدد ملے گی
وزیر اعظم کے ذریعہ یکم جون 2020 کو ایک آن لائن پورٹل 'چیمپئنس' شروع کیا گیا ہے۔ یہ شکایات کے ازالے اور ایم ایس ایم ای کی ہینڈہولڈنگ سمیت ای گورننس کے مختلف پہلووں پر محیط ہے۔ پورٹل کے ذریعہ 09-09- 2020 تک مجموعی طور پر 18723 شکایات کا ازالہ کیا گیا ہے۔ آر بی آئی نے ایم ایس ایم ای پر مالی دباو کم کرنے کے لئے متعدد اقدامات کا اعلان بھی کیا ہے۔
بہت چھوٹی، چھوٹی اور متوسط درجہ کی صنعتوں کے مرکزی وزیر جناب نتن گڈکری نے آج راجیہ سبھا میں ایک سوال کے تحریری جواب میں یہ اطلاع دی۔
قانون اور انصاف کی وزارت
او ڈی آر ایک موثر ، آسان اور کارگر طریقہ عمل ہے
بھارت میں انصاف کے نظام کی تاخیر کرنے کی ایک تاریخ ہے اور کووڈ۔ 19 عالمی وبا نے اس صورتحال کو مزید خراب کیا ہے۔ اگرچہ سپریم کورٹ نے آن لائن معاملات درج کرانے اور ان کی سماعت کی اجازت دے دی ہے، پھر بھی اس حقیقت سے انکار نہیں کیا جاسکتا ہے کہ عدلیہ پر پہلے ہی بہت زیادہ بار سے دبی ہوئی ہے۔عدالتوں کو اس دباؤ سے نجات دلانے کے لئے ایک موثر سولیوشن کی ضرورت ہے، جس کا ایک حل آن لائن ڈسٹیوٹ ریزولیوشن یا او ڈی آر ہے۔
آن لائن ڈسٹیوٹ ریزولیوشن یا او ڈی آر عدالتوں سے باہر تنازعات کے نپٹارے کا ایک طریقہ عمل ہے، جس میں ٹکنالوجی اور تنازع کے متبادل حل کے میکانزم کو شامل کیا گیا ہے۔
او ڈی آر میں خصوصی طور پر ایسے تنازعات کے آن لائن حل ، جن میں زیادہ تعداد اور کم قیمت اور زیادہ تعداد شامل ہوں، کے لئے کمپنیوں کے لئے تیز رفتار، شفاف اور قابل رسائی متبادل فراہم کراتا ہے۔بھارت میں او ڈی آر کا تصور ابھی ابتدائی مرحلے میں ہے۔ نیتی آیوگ نے اس کو آگے بڑھانے کے لئے ایک اعلی سطحی کمیٹی تشکیل کی ہے اور کمیٹی کی رپورٹ 29 نومبر 2021 کو جاری کی گئی ہے، جس میں ایک کم لاگت والے آسان اور کارگر طریقہ عمل کے طور پر بھارت میں او ڈی آر کو مین اسٹریم میں لانے کی بات کہی گئی ہے جس کو فریقین کی مخصوص ضرورتوں کے مطابق بنایا جاسکتا ہے۔ قانون اور انصاف کی وزارت اس بات کو یقینی بنانے کے لئے فعال اقدامات کررہی ہے کہ نیتی آیوگ کے ریاستی کے اقدامات کے ساتھ مناسب تعاون کیا جائے۔اس سلسلے میں حکومت آن لائن ڈسپیوٹ منیجمنٹ پلیٹ فارموں کی خاطر خواہ مدد کررہی ہے۔
۔۔۔۔۔۔۔۔۔۔۔
ش ح۔ا گ ۔ن ا۔
U-13700
(Visitor Counter : 101
کابینہ
کابینہ نے انڈین میڈیکل کونسل دوسرا آرڈی نینس 2019 جاری کرنے کی منظوری دی
نئی دہلی،20 ؍فروری،وزیراعظم نریندر مودی کی صدارت میں مرکزی کابینہ نے مندرجہ ذیل تجاویز کو منطوری دی ہے۔
- ’’انڈین میڈیکل کونسل  دوسرا آرڈی نینس 2019‘‘ نامی آرڈی نینس کا اجراء۔
- پارلیمنٹ میں زیر التوا انڈین میڈیکل کونسل  بل 2018 میں ، جو مذکورہ آرڈی نینس کی جگہ لے گا، ضروری باضابطہ ترمیمات کرنا۔
فوائد:
اس تجویز سے بورڈ آف گورنرس  ، جو میڈیکل کونسل آف انڈیا  کی منسوخی کے بعد مقرر کیا گیا ہے، اس سے پہلے کے آرڈی نینس کے ضابطوں کے مطابق ایم سی آئی اور مرکزی حکومت کے اختیارات کا انڈین میڈیکل کونسل  ایکٹ - 1956 کی دفعہ 10-اے کے تحت استعمال کرتا رہے گا تاکہ ملک میں طبی تعلیم کی حکمرانی میں شفافیت ، جواب دہی اور معیار کو یقینی بنایا جاسکے۔ اس سے یہ بات بھی یقینی بنائی جاسکے گی کہ بی او جی کے ذریعے پہلے انجام دئے گئے تمام کام اس سے پہلے کے آرڈی نینس کے مطابق ہیں اور جائز ہیں اور جاری رکھے جاسکتے ہیں۔
۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-1111
(Visitor Counter : 55
اقلیتی امور کی وزارتت
اقلیتی طلبا کو اسکالر شپ
نئی دہلی،5 اگست 2021: اقلیتی امور کی وزارت نے ملک بھر میں تمام ریاستوں نیز مرکز کے زیر انتظام علاقوں میں 6 نوٹیفائیڈ اقلیتی برادریوں یعنی بودھ، عیسائی، جینی، مسلم، پارسی اور سکھوں کی برادری سے تعلق رکھنے والی طلبا کو تعلیمی طور پر بااختیار بنانے کے لیے پری-میٹرک، پوسٹ میٹرک، میرٹ-کم- مینس، پر مبنی اسکالر شپ کی اسکیمیں اور بیگم حضرت محل قومی اسکالر شپ کی اسکیم نافذ کی ہیں۔ گذشتہ 7 برسوں کے دوران اقلیتی برادریوں سے تعلق رکھنے والے اہل طلبا کو 4.52 کروڑ سے زیادہ اسکالر شپ فراہم کی جاچکی ہیں۔ جن میں سے 53 فیصد طالبات کو دی گئی ہیں۔ گذشتہ تین برس یعنی 2018-19 سے 2020-21 تک کے دوران منظور شدہ اسکالر شپ کی تعداد درج ذیل ہے:
|
|
سال
|
|
منظور شدہ اسکالر شپ کی تعداد
|
|
2018-19
|
|
66,93,890
|
|
2019-20
|
|
67,24,551
|
|
2020-21
|
|
63,40,579
وزارت کے ذریعے نافذ کی جارہی اسکالر شپ کی تین اسکیمیں ایک جاری عمل ہے۔
یہ معلومات آج لوک سبھا میں اقلیتی امور کے مرکزی وزیر جناب مختار عباس نقوی نے ایک تحریری جواب میں فراہم کیں۔
وزیراعظم کا دفتر
وزیر اعظم نے جودھ پور، راجستھان سڑک حادثہ میں لوگوں کی ہلاکت پر غم کا اظہار کیا
نئی دہلی، 15 مارچ 2020 / وزیر اعظم جناب نریندر مودی نے جودھ پور میں ایک سڑک حادثے میں لوگوں کی ہلاکت پر غم کا اظہار کیا ہے۔ ایک ٹویٹ کے ذریعے وزیر اعظم نے کہا ، "راجستھان کے جودھ پور میں ہونے والے خوفناک سڑک حادثے کے بارے میں جان کر بہت دکھ ہوا ہے۔" انہوں نے حادثے میں مرنے والوں کے اہل خانہ کے لیے تعزیت کا اظہار کیا اور زخمیوں کے جلد صحت یاب ہونے کی خواہش کا اظہار کیا۔
۔۔۔۔۔۔۔۔۔۔
م ن۔ ا گ ۔ م ت ح ۔
U- 1227
(Visitor Counter : 56
وزارتِ تعلیم
بھارت کی جنگ آزادی کے گمنام مجاہدین کی کہانیاں قومی یادداشت میں نقش ہونی چاہیئں :جناب دھرمیندر پردھان
وزارت تعلیم نے آج 1757 سے 1947 تک کی جنگ آزادی کے بارے میں ایک نمائش کا اہتمام کیا
لوک سبھا کے اسپیکر جناب اوم برلا نے نمائش کا افتتاح کیا
لوک سبھا کے اسپیکر جناب اوم برلا نے آج پارلیمنٹ لائبریری میں وزارت تعلیم کے تحت تاریخی تحقیق سے متعلق ہندوستانی کونسل کے ذریعہ منعقدہ بھارت کی جنگ آزادی سے متعلق نمائش کا افتتاح کیا۔تعلیم اور ہنرمندی کے فروغ کے مرکزی وزیر جناب دھرمیندر پردھان نے بھی نمائش دیکھی۔ تعلیم کی وزیر مملکت محترمہ انّ پورنا دیوی، پارلیمانی امور کے وزیر مملکت جناب ارجن رام میگھوال ، لوک سبھا اور راجیہ سبھا کے ارکان پارلیمنٹ بھی اس موقع پر موجود تھے۔
اس موقع پر خطاب کرتے ہوئے جناب پردھان نے کہا کہ اس نمائش میں 1757 سے 1947 تک کے بھارت کی تاریخ کے تقریباً 200 برسوں کی کہانیاں دکھائی گئی ہیں۔ انہوں نے بتایا کہ اس نمائش کا مقصد جنگ آزادی کے گمنام مجاہدین کی کہا نیوں پر روشنی ڈالنا ہے جو کہ قومی یادداشت میں نقش ہونی چاہیئں۔ ملک بھر کے ارکان پارلیمنٹ اس نمائش کو دیکھیں گے اور اپنے متعلقہ حلقوں کے گمنام مجاہدین کے ناموں کی تجویز پیش کریں گے۔
انہوں نے مزید کہا کہ وزارت ثقافت ریاستی حکومتوں کے تعاون سے ملک بھر میں 100 مقامات پر یہ اس نمائش کا اہتمام کرے گی اور ڈیجیٹل پلیٹ فارم کے ذریعہ بھی نمائش کا اہتمام کیا جائے گاَ ۔
۔۔۔۔۔۔۔۔۔۔۔
ش ح۔ا گ ۔ن ا۔
U-3770
(Visitor Counter : 112
وزارت خزانہ
اقتصادی شرح نمومیں اضافہ
نئی دہلی،10جولائی :خزانے اور کارپوریٹ امورکے وزیرمملکت جناب انوراگ سنگھ ٹھاکرنے لوک سبھا میں ایک سوال کے تحریری جواب میں بتایاکہ اقتصادی نمو کو حکومت کی ترجیح حاصل ہے ۔ جی ڈی پی میں بہتری پیداکرنے کے لئے حکومت نے بہت سے شعبوں میں مختلف اصلاحات شروع کی ہیں ۔ حکومت نے معیشت کو فروغ دینے کی خاطر 20-2019کے بجٹ میں بہت سے اقدامات کا اعلان کیاہے ۔ اس میں اورچیزوں کے علاوہ راست بیرونی سرمایہ کاری پالیسی کو مزید آسان بنانا ، 25فیصد کے کم کارپوریٹ ٹیکس کی شرح کے لئے کاروبارکی سالانہ حد250کروڑروپے سے بڑھاکر 400کروڑروپے کرنا ، بجلی سے چلنے والی موٹرگاڑیاں خریدنے کے لئے قرضوں پردیئے جانے والے سود پر مزید 1.5لاکھ روپے کے آمدنی ٹیکس کاٹنا ، اور بجلی سے چلنے والی موٹرگاڑیوں کے لئے جی ایس ٹی کی شرح 12فیصد سے کم کرکے 5فیصد کرنے کے لئے جی ایس ٹی کو نسل سے رجوع کرنا ، جیسے اقدامات شامل ہیں ۔ اس کے علاوہ حکومت نے خردہ تاجروں اور دکانداروں کے لئے جن کا سالانہ کاروبارڈیڑھ کروڑروپے سے کم ہو ان کے لئے رضاکارانہ پنشن اسکیم کے امکانات میں بھی اضافہ کردیاہے ۔ بجٹ میں بنیادی ڈھانچے کی ترقی پربھی توجہ دی گئی ہے جس کے لئے آئندہ 5برسوں میں بنیادی ڈھانچے میں 100لاکھ کروڑروپے کی سرمایہ کاری کی جائیگی اور ایسا نیشنل ہائی وے پروگرام کو دوبارہ مرتب کرکے کیاجائیگا۔کلسٹرپرمبنی ترقی کے لئے روایتی صنعتوں کے احیاے نو اور ان کا درجہ بڑھانے سے متعلق فنڈ کی اسکیم شروع کی گئی ہے ۔ اس کامقصد روایتی صنعتو ںکو زیادہ مفید، فائدہ منداور مسلسل روزگارکے مواقع پیداکرنے والی بناناہے ۔ ترقی کو فروغ دینے والے دیگراقدامات میں بعض خام مال اور بھاری مشینوں پر کسٹم ڈیوٹی کم کرنا ہے ۔ تاکہ اندرون ملک ان کی تیاری کو فروغ حاصل ہوسکے ۔ مدرااسکیم کے تحت ہرایس ایچ جی میں ایک خاتون کوایک لاکھ روپے تک کا قرضہ لینے کی اجازت ہوگی ۔
اس سے پہلے حکومت نے نقد رقم کی منتقلی کی اسکیم ‘‘پی ایم ۔کسان ’’میں توسیع کی تھی جس کے تحت تمام کسانوں کو سالانہ 6000روپے فی کسان کی مدد فراہم کی جارہی تھی ۔ اس سے پہلے یہ مدد صرف ان کسانوں تک محدود تھی ، جن کے پاس زمین دوہیکٹیئرزسے کم تھی ۔اس سے پہلے حکومت نے ترقی کو بڑھاوادینے کے لئے جواقدامات کئے تھے ان میں اورچیزوں کے علاوہ بہت چھوٹی ، چھوٹی اور درمیانہ درجے کی صنعتو ں سیکٹرکے لئے تاریخی امداد کاپروگرام شامل تھا۔ پورے ملک میں ایم ایس ایم ایز میں توسیع کی جانی تھی اورمیک ان انڈیاپروگرام کے تحت مال تیارکرنے میں مدد دی جانی تھی نیز کاروبارکرنے کو آسان بنانے راست بیرونی سرمایہ کاری پالیسی میں جامع نوعیت کی اصلاحات کرنے اور اشیأ اور خدمات کا ٹیکس شروع کرنے جیسے اقدامات کئے جانے تھے ۔ ترقی کے معاملات پر خصوصی توجہ دینے کی غرض سے حکومت نے سرمایہ کاری اور ترقی کے بارے میں ایک پانچ رکنی کابینہ کمیٹی تشکیل دی ہے جس کی سربراہی عزت مآب وزیراعظم کررہے ہیں ۔
U-2978
(Visitor Counter : 38
صدر جمہوریہ کا سکریٹریٹ
انڈین پولیس سروس، انڈین پوسٹل سروس، انڈین ریلوے اکاؤنٹس سروس، انڈین ریونیو سروس اور انڈین ریڈیو ریگولیٹری سروس کے افسر ٹرینیز/افسران نے صدرجمہوریہ سے ملاقات کی
انڈین پولیس سروس، انڈین پوسٹل سروس، انڈین ریلوے اکاؤنٹس سروس اور انڈین ریونیو سروس کے افسر ٹرینیز اور انڈین ریڈیو ریگولیٹری سروس کے افسران نے آج  کو راشٹرپتی بھون میں صدر جمہوریہ ہند، محترمہ دروپدی مرمو سے ملاقات کی۔
افسران سے خطاب کرتے ہوئے صدر نے کہا کہ ان کا انتخاب اعلیٰ ترین ذمہ داری کے عہدوں کے لیے کیا گیا ہے۔ حکمرانی کے نظام کو قومی اہمیت کی پالیسیوں کو نافذ کرنے اور اس طرح لوگوں کے مستقبل کی تشکیل کے لیے ان کی صلاحیتوں پر بہت زیادہ اعتماد ہے۔ ان سے توقع کی جاتی ہے کہ وہ اپنی متعلقہ خدمات میں فیصلے لیتے ہوئے شہری پر مبنی نقطہ نظر پر عمل کریں گے۔ انہوں نے انہیں مشورہ دیا کہ وہ اپنے مقاصد اور اعمال سے آگاہ رہیں۔ انہیں اپنے اہداف اور مقاصد کو قوم کے وسیع تر اہداف سے ہم آہنگ کرنا چاہیے۔
صدر جمہویہ نے کہا کہ یہ ٹیکنالوجی کا دور ہے۔ انتظامیہ اور حکمرانی کے میدان میں جدت کی بے پناہ گنجائش ہے۔ حکمرانی کو زیادہ سے زیادہ موثر، تیز رفتار، شفاف اور عوام پر مبنی بنانے کے لیے ٹیکنالوجی کا استعمال کیا جا سکتا ہے۔
انڈین ریونیو سروس کے آفیسر ٹرینیز سے خطاب کرتے ہوئے صدر جمہوریہ نے کہا کہ انہیں یاد رکھنا چاہیے کہ ان کا دوہرا کردار ٹیکس دہندگان کے ذریعے ٹیکس قوانین کی تعمیل میں سہولت فراہم کرنا ہے اور ٹیکس چوری کے خلاف مجموعی طور پر قابل اعتبار روک تھام میں تعاون بھی کرنا ہے۔ ٹیکس دہندگان کے ساتھ بات چیت کو مزید باوقار بنایا جانا چاہئے اور نظام کو رضاکارانہ تعمیل کی طرف بڑھنا چاہئے۔ انہوں نے کہا کہ حکومت ہند کی فیس لیس اسسمنٹ اسکیم کا مقصد حکمرانی میں مزید شفافیت لانا ہے۔ انہوں نے انہیں فیس لیس کے بغیر ماحول سے پوری طرح آشنا ہونے کا مشورہ دیا۔
انڈین ریڈیو ریگولیٹری سروس کے کاموں کے بارے میں بات کرتے ہوئے صدر جمہوریہ نے کہا کہ یہ سروس بہت اہم ہے اور حالیہ برسوں میں اس نے اورزیادہ اہمیت حاصل کی ہے۔ا سپیکٹرم لائسنسوں کی تقسیم، اسپیکٹرم نیلامی کا انعقاد اور ضروری منظوری فراہم کرنا اس سروس کی کچھ اہم ذمہ داریاں ہیں۔ انہوں نے کہا کہ ڈیجیٹل ماحول میں، ٹیلی کمیونیکیشن نیٹ ورکس کو وسعت دینے اور ڈیٹا سروسز کی بڑھتی ہوئی طلب کو پورا کرنے کے لیے، اسپیکٹرم تک مناسب رسائی ضروری ہے۔ انہوں نے اس اعتماد کا اظہار کیا کہ انڈین ریڈیو ریگولیٹری سروس کے افسران متعلقہ پالیسیاں بنانے اور لاگو کرنے کے لیے نئے آئیڈیاز اور ٹیکنالوجیاں لائیں گے۔
صدر جمہوریہ نے افسروں کو غریب ترین عوام کے مفادات کو ذہن میں رکھنے کے مشورے کے ساتھ اختتامی کلمات کہے۔ انہوں نے کہا کہ جیسا کہ عوامی پالیسی سماجی انصاف کا ایک ذریعہ ہے،اس لئے سرکاری ملازمین سماجی تبدیلی کے ایجنٹ ہیں۔ انہوں نے عوامی خدمت کو اپنے کیریئر کے طور پر منتخب کیا ہے۔ اس لیے ہمیشہ یاد رکھیں کہ وہ یہاں قوم کی خدمت کے لیے موجود ہیں۔
صدر کی تقریر سننے کے لیے یہاں کلک کریں۔
نائب صدر جمہوریہ ہند کا سکریٹریٹ
انڈین انفارمیشن سروس کے اُن افسروں نے آج نائب صدر جمہوریہ سے ملاقات کی جو ملازمت کے آزمائشی مرحلے سے گزر رہے ہیں
ہندوستان کی ترقی کی کہانی کو کم دکھانے والی غلط بیانیوں کا مقابلہ کرنے کی ضرورت ہے - نائب صدر
معلومات کو ڈمپ کرنا در اندازی کا ایک دوسرا طریقہ ہے - نائب صدر
نائب صدر جناب جگدیپ دھنکھر نے آج اُپ راشٹرپتی نواس میں انڈین انفارمیشن سروس کے پروبیشنروں کے ایک گروپ سے بات چیت کی اور ان سے کہا کہ وہ جمہوریت اور قوم پرستی کے حقیقی محافظ بن کر ابھریں۔ عالمی وبا کوویڈ-19 کے دوران غلط معلومات سے لڑنے اور ویکسین سے متعلق ہچکچاہٹ کو دور کرنے میں انڈین انفارمیشن سروس کے افسران کے کردار کی تعریف کرتے ہوئے جناب دھنکھر نے نوجوان زیرِ تربیت یافتہ افسروں سے کہا کہ وہ ہمیشہ چاق و چوبند اور چوکس رہیں کیونکہ ان دنوں باتیں پلک جھپکتے وائرل ہو جاتی ہیں۔
افسران سے خطاب کرتے ہوئے جناب دھنکھر نے ہندوستان کو مواقع اور سرمایہ کاری کی سرزمین قرار دیا اور ان طاقتوں کو مزید بڑھانے میں موثر مواصلات کے کردار کو اجاگر کیا۔ معلومات کی ڈمپنگ' کو جارحیت کا ایک اور طریقہ بتاتے ہوئے انہوں نے اسے بے اثر کرنے کے لیے جرات مندانہ اور موثر اقدامات کرنے پر زور دیا۔ نائب صدرجمہوریہ نے ہندوستان کی ترقی کی کہانی کو کم کرنے دکھانے کی مؤثر کوششوں کا مقابلہ کرنے کے لیے چوکس رہنے کی ضرورت پر بھی زور دیا۔ انہوں نے نوجوان افسروں سے کہا کہ ہمارے پاس اب تاخیر سے جواب دینے کی فرصت نہیں ہے۔
انڈین انفارمیشن سروس ایک مرکزی گروپ 'اے' سروس ہے جس کے اراکین حکومت ہند کے ذرائع ابلاغ کے ناظم کے طور پر کام کرتے ہیں۔ انڈین انفارمیشن سروس کے افسران حکومت اور ملک کے شہریوں کے درمیان ایک اہم رابطے کے طور پر کام کرتے ہیں جس کا مقصد مختلف صلاحیتوں کو بروئے کار لاتے ہوئے معلومات کو پھیلانا اور مختلف سرکاری پالیسیوں اور اسکیموں کو عوام تک پہنچانا ہوتا ہے۔
نائب صدر کے سکریٹری جناب سنیل کمار گپتا، اطلاعات و نشریات کی وزارت کے سکریٹری جناب اپوروا چندرا پروفیسر سنجے دویدی، ڈی جی، آئی آئی ایم سی، 2020، 2021 اور 2022 بیچ کے آئی آئی ایس آفیسر ٹرینی اور سینئر افسران اس موقع پر موجود تھے۔
صحت اور خاندانی بہبود کی وزارت
بھارت میں کورونا کے ایکٹیو معاملات میں کمی کا سلسلہ جاری، ایکیٹو معاملات کی آج کی صورت حال 2.83 لاکھ
گزشتہ 11 دنوں سے یومیہ 30ہزار سے کم معاملات کا سلسلہ جاری
گزشتہ 12 دنوں میں 400 سے کم یومیہ اموات
بھارت میں کورونا کے کل ایکٹیو معاملات میں کمی کا رجحان جاری ہے۔آج ملک میں کورونا کے ایکٹیو معاملات کی تعداد 2,83,849ہے۔ کل پازیٹیو معاملات میں ایکٹیو معاملات کا حصہ کم ہو کر 2.80فیصد ہوگیا ہے۔
گزشتہ 24 گھنٹوں کے دوران کل ایکٹیو معاملات میں مجموعی طورپر5,391معاملا ت کی کمی آئی۔
تقریبا ً ایک ماہ سے صحت یاب ہونے والوں کی تعداد نئے معاملات سے زیادہ چلی آرہی ہے۔ گزشتہ 24 گھنٹوں کے دوران ملک میں محض 24,712افراد کووڈ پازیٹیو پائے گئے۔اس دوران 29,791افراد صحت یاب ہوئے، جس سے ایکٹیو معاملات میں کمی یقینی بنی۔
بھارت میں گزشتہ 11 دنوں سے 30ہزار سے کم نئے معاملات سامنے آنے کا سلسلہ جاری ہے۔
صحت یاب ہونے والوں کی مجموعی تعداد تقریباً 97 لاکھ ہے۔ صحت یابی کی شرح بھی بڑھ کر 95.75 فیصد ہوگئی ہے۔
نئے معاملات میں سے 79.56فیصد دس ریاستوں؍مرکز کے زیر انتظام علاقوں کے سے آئے ہیں۔
مہاراشٹر میں کسی ایک دن میں صحت یاب ہونے والوں کی سب سے بڑی تعداد درج کی گئی ہے، جو کہ 7,620ہے۔ کیرالہ میں گزشتہ 24 گھنٹوں کے دوران 4,808افراد صحت یاب ہوئے ہیں، جس کے بعد مغربی بنگال کا نمبر ہے، جہاں 2,153افراد صحت یاب ہوئے ہیں۔
76.48 فیصد نئے معاملات دس ریاستوں؍مرکز کے زیر انتظام علاقوں سے تعلق رکھتے ہیں۔
کیرالہ میں روزانہ سب سے زیادہ نئے معاملات سامنے آنے کا سلسلہ جاری ہے۔یہ تعداد 6,169۔ مہاراشٹر اور مغربی بنگال کا نمبرہے، جہاں بالترتیب 3,913ااور 1,628نئے معاملات سامنے آئے ہیں۔
گزشتہ 24 گھنٹوں کے دوران 312اموات کی خبر ہے۔
10 ریاستوں میں نئی اموات میں سے 79.81فیصد اموات ہوئی ہیں۔مہاراشٹر میں سب سے زیادہ  اموات ہوئیں۔اس کے بعد مغربی بنگال اور کیرالہ کا نمبر ہے، جہاں بالترتیب 34اور 22یومیہ اموات ہوئی ہیں۔
بھارت میں نئی اموات میں مسلسل کمی کا سلسلہ جاری ہے۔گزشتہ 12دنوں کے دوران یومیہ 400 سے کم اموات درج کی گئی ہیں۔